ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՑԱՎԱԿՑԱԿԱՆ ԽՈՍՔԸ ԵՐԿՐԱՇԱՐԺԻ 32-ՐԴ ՏԱՐԵԼԻՑԻ ԱՌԹԻՎ

Սիրելի՛ հայրենակիցներ,

Այսօր 1988 թվականի դեկտեմբերի 7-ի աղետալի երկրաշարժի 32-րդ տարելիցն է: Այս օրը դարձավ մեր պատմության ամենատխուր ու ցավոտ էջերից մեկը, երբ վայրկյանների ընթացքում ավերակ դարձան մեծ ու փոքր բնակավայրեր: Երկրաշարժը խլեց հազարավոր մարդկային կյանքեր, տասնյակ հազարներն էլ մնացին անօթևան:

Անցել է 32 տարի, սակայն աղետը ցավոտ հետք, մեծ սպի է թողել մեր սրտերում, իսկ արհավիրքի հետևանքները դեռ առկա են:

Երկրաշարժը ցնցեց հայոց հողը, բայց չսասանեց մեր ապրելու ու հարատևելու կամքը, մեր հավատը գալիքի նկատմամբ:

Հայը շտկեց իր մեջքը, քանզի միայնակ չէր: Երախտագիությունս եմ հայտնում բոլոր նրանց, ովքեր այդ դժվարին օրերին մենակ չթողեցին հայ ժողովրդին և իրենց մարդասիրական քայլով աջակից դարձան մեր հայրենակիցներին:

Խոնարհվում եմ երկրաշարժի զոհերի հիշատակի առջև, վշտակցում նրանց հարազատներին: